**Gəncə Şəhər İcra Hakimiyyəti yanında fəaliyyət göstərəcək**

**İctimai Şuranın yaradılması üçün keçirilmiş seçkinin**

**YEKUN PROTOKOLU**

**Gəncə şəhəri                                                                                         22.06.2023-cü il**

**YIĞINCAQDA İŞTİRAK ETDİLƏR:**

* **Seçki komissiyasının üzvləri:**
* Səməd Tomuyev - Gəncə Şəhər İcra Hakimiyyəti başçısının birinci müavini
* Adil Tağıyev - Gəncə Şəhər İcra Hakimiyyəti başçısının müavini – Sosial-iqtisadi inkişafın təhlili və proqnozlaşdırılması şöbəsinin müdiri
* Abuzər Zeynalov - Gəncə Şəhər İcra Hakimiyyəti başçısı Aparatının İctimai-siyasi və humanitar məsələlər şöbəsinin müdir müavini – dini qurumlarla işin təşkilatçısı
* Yaşar Abdullayev - Gəncə şəhər Kəpəz bələdiyyəsinin sədri
* Fuad Əliyev - “Gəncə Ziyalılar Cəmiyyəti”nin sədri
* Məmməd Rəhimov - “Azərbaycan Respublikası Qarabağ Müharibəsi Əlilləri, Veteranları və Şəhid Ailələri” İctimai Birliyi Gəncə şəhər şöbəsinin sədri
* Nurəddin Məmmədov - Ağsaqqallar Şurası Gəncə şəhər təşkilatının sərdi
* Rəfiqə Sadıqova - "Gəncənin səsi" qəzetinin Baş redaktoru
* Ülviyyə Vəliyeva - Dövlət İdarələri və İctimai Xidmət İşçiləri Həmkarlar İttifaqının Gəncə Şəhər Komitəsinin sədri
* **Səsvermədə iştirak edən vətəndaş cəmiyyəti institutlarından:**
* Məmmədov Yusif Hüseynqulu oğlu - Azərbaycan Respublikası “Müharibə, Əmək və Silahlı Qüvvələr və Hüquq Mühafizə Orqanları Veteranları Şurası”nın Gəncə şəhər təşkilatının sədri
* Həsənov Babək Mikayıl oğlu - Azərbaycan Texnologiya Universiteti Azad Həmkarlar İttifaqı Komitəsinin üzvü
* İsmayılova Elmira Hümbət qızı – “Əlil Qadınlar Cəmiyyəti”nin sədri
* Hüseynxan Hacızadə - “Gələcəyə Körpü” Gənclər İctimai Birliyinin icraçı katibi

**GÜNDƏLİK MƏSƏLƏ:**

Gəncə Şəhər İcra Hakimiyyəti yanında fəaliyyət göstərəcək İctimai Şuranın növbəti iki il müddətinə seçilməsi

**EŞİDİLDİ:**

Gündəlikdə duran məsələ barədə iclasın və seçki komissiyasının sədri Səməd Tomuyev məlumat verərək bildirdi ki, Azərbaycan Respublikasının Nazirlər Kabinetinin 2014-cü il 30 may tarixli, 171 nömrəli qərarı ilə “İctimai şuranın vətəndaş cəmiyyəti institutları tərərindən seçilməsinə dair Əsasnamə”nin 2.3-cü bəndini əsas tutaraq, Gəncə Şəhər İcra Hakimiyyəti başçısının 19 may 2023-cü il tarixli, 168 nömrəli Sərəncamı ilə Gəncə Şəhər İcra Hakimiyyəti başçısı Aparatı yanında fəaliyyət göstərəcək İctimai Şuraya seçkinin təşkili komissiyası tərəfindən 22 may 2023-cü il tarixində Gəncə Şəhər İcra Hakimiyyətinin rəsmi internet səhifəsində İctimai Şuranın yaradılması ilə bağlı elan yerləşdirilmiş və 22.06.2023-cü il tarixi 11:00-da keçiriləcək seçkiyə namizədlərin qəbuluna başlanmışdır.

22 may 2023-cü il tarixindən 19 iyun 2023-cü il tarixədək həftənin 5 iş günü saat 9:00-dan 18:00-dək namizədlərin sənəd qəbulu aparılmış və müraciət edən aşağıdakı 11 (onbir) namizədin hər birinin namizədliyi komissiya üzvləri təfərindən məqbul hesab olunmuşdur.

Seçki komissiyası vətəndaş cəmiyyəti institutlarının müraciəti əsasında birgə yığıncaqda iştirak edəcək təmsilçilərin qeydiyyatını da aparmışdır. Komissiya tərəfindən aşağıdakı təmsilçilər qeydiyyata alınmışdır:

1. Məmmədov Yusif Hüseynqulu oğlu - Azərbaycan Respublikası “Müharibə, Əmək və Silahlı Qüvvələr və Hüquq Mühafizə Orqanları Veteranları Şurası”nın Gəncə şəhər təşkilatının sədri
2. Həsənov Babək Mikayıl oğlu - Azərbaycan Texnologiya Universiteti Azad Həmkarlar İttifaqı Komitəsinin üzvü
3. İsmayılova Elmira Hümbət qızı - “Əlil Qadınlar Cəmiyyəti”nin sədri
4. Hüseynxan Hacızadə - “Gələcəyə Körpü” Gənclər İctimai Birliyinin icraçı katibi

**ÇIXIŞ ETDİLƏR:**

* + Məmmədov Yusif Hüseynqulu oğlu - Azərbaycan Respublikası “Müharibə, Əmək və Silahlı Qüvvələr və Hüquq Mühafizə Orqanları Veteranları Şurası”nın Gəncə şəhər təşkilatının sədri
	+ İsmayılova Elmira Hümbət qızı - “Əlil Qadınlar Cəmiyyəti”nin sədri

Y.Məmmədov qeyd etdi ki, “İctimai iştirakçılıq haqqında” Azərbaycan Respublikası Qanununun tələblərinə uyğun olaraq yaradılan İctimai şuranın məqsədi Azərbaycan vətəndaşlarının dövlətin idarə olunmasında iştirak etmək hüququnun ictimai iştirakçılıq formasında gerçəkləşdirilməsi üçün təminatlar yaratmaqdır. Dünya təcrübəsi də göstərir ki, vətəndaş cəmiyyəti strukturlarının dövlət orqanlarının işində yaxından iştirak etməsi, verilən qərarlarda təsiretmə gücünə sahib olması effektiv üsuldur və adətən uğurlu alınır. Belə olan halda, vətəndaş-dövlət münasibətlərinin tənzimlənməsində şəffaflıq prinsipi təmin olunur. O bildirdi ki, hazırda Azərbaycanda mərkəzi və yerli icra hakimiyyəti, eləcə də yerli özünüidarəetmə orqanlarına ictimai nəzarətin olması dövlətin diqqətdə saxladığı əsas məsələlərdən biridir. 2014-cü ildə "İctimai iştirakçılıq haqqında" qanunun qüvvəyə minməsi bu fəaliyyəti daha da sürətləndirib. Bu qanunun qəbulu ilə müvafiq strukturlar yanında ictimai şuraların yaradılması məcburi xarakter daşıyır. Bütün bunlar həyata keçirilməklə Azərbaycan demokratikləşmə prosesində, eləcə də dövlət-vətəndaş münasibətlərində növbəti mərhələyə qədəm qoyur.

E.İsmayılova bildiri ki, İctimai nəzarət dünyanın müxtəlif ölklərində tətbiq olunur. İctimai nəzarətin əsas məqsədi qəbul edilən qərarların və icra olunan fəaliyyətlərin nə qədər qanunvericiliyə uyğun olmasının yoxlanmasıdır. Vətəndaşların dövlət idarəçiliyində iştirakı, məmur-vətəndaş münasibətlərində şəffaflığın təmin olunması, verilən qərarlarda vətəndaş cəmiyyəti institutlarının da rəyininin nəzərə alınması baxımından İctimai Şuraların əhəmiyyəti böyükdür. İnanırıq ki, vətəndaşlar bu qanunun onlara yaratdığı hüquqi imkanlar çərçivəsində Gəncə Şəhər İcra Hakimiyyətinin fəaliyyətində ictimai iştirakçılığın məqsədini, prinsiplərini, forma və məzmununu ifadə etməklə yanaşı, mövcud problemlərin yerli qaydada həllinə də nail ola biləcəklər.

İclas yuxarıdakı çıxışlardan sonra seçki keçirərək

**QƏRARA ALIR:**

I. Birgə yığıncaqda iştirak edənlərin yarıdan çoxunun səsini toplamış aşağıdakı şəxslər Gəncə Şəhər İcra Hakimiyyəti başçısı Aparatı yanında fəaliyyət göstərəcək İctimai Şuranın tərkibinə seçilmiş hesab olunurlar:

1. Əhmədov Ənvər Şahvələd oğlu – Azərbaycan Qarabağ Müharibəsi Əlilləri, Veteranları və Şəhid Ailələri İctimai Bilriyi Gəncə şəhər filialının sədr müavini
2. Mehdiyev Fərid Siyavuş oğlu - “Kəpəz” MTRŞ-nın Xəbərlər Departamentinin direktoru
3. Hacıyev Bayram İsgəndər oğlu - Azərbaycan Təhsil İşçiləri Azad Həmkarlar İttifaqı Gəncə Şəhər Komitəsinin sədri
4. Kalaşnikova İrina Vladimr qızı - “Novosti Gyandji” qəzetinin baş redaktoru, Gəncə və Qərb Bölgəsi üzrə Rus İcmasının sərd müavini
5. Məmmədova Gülnar Xaliq qızı – “Gəncə Maairf Evi” İctimai Birliyinin icraçı direktoru
6. Məmmədov Zəfər Nadir oğlu – sahibkar, “Zəfəroğlu inşaat” şirkətinin rəhbəri
7. Axundov Sahib İbrahim oğlu – Azərbaycan Mədəniyyət İşçiləri Həmkarlar İttifaqı Gəncə Şəhər Komitəsinin sədri
8. Hüseynova Xəzangül Abbasqulu qızı – Azərbaycan Yazıçılar Birliyinin Gəncə bölməsinin sədri
9. Ələkbərova Kübra İsmayıl qızı – “Təmas” Regional İnkişaf İctimai Birliyi
10. Abbasova Rəzalə Hidayət qızı – Azərbaycana Birgə Yardım Təşkilatının (UAFA) Gəncə İcma Əsaslı Reabilitasiya mərkəzinin koordinatoru
11. Qasımova Afaq Qulam qızı - Gəncə Dövlət Universitetinin Həmkarlar İttifaqı Komitəsinin sədri

II. Seçki komissiyası tərəfindən seçkilərin nəticələrinə dair yekun protokolu tərtib olunduğu gündən iyirmi gün müddətinə ilk iclasını keçirməklə İctimai Şura fəaliyyətə başlasın.

**İclasın sədri: Səməd Tomuyev**

**İclasın katibi: Abuzər Zeynalov**